கனவாய் மறந்து போய்விடுமோ

கனவாய் மறந்து போய்விடுமோ இளந்திரையன் வெள்ளைப் பனி நாட்டினிலே ! வெறுமைத் தனி சிறையினிலே ! உள்ளம் தடுமாறுதையோ - எம் ! உயிரும் நொந்து போய்விடுமோ ! ! விருட்சமாய் வளர்ந்த எம்மை ! வேரறுத்து பிடுங்கி வந்து ! பதி வைத்தால் முடியுமோ - எம் ! பசுமை மீண்டும் வந்திடுமோ ! ! இளந்தென்றல் காற்றில் சிரித்தும் ! இளவேனிலிற் காய்ந்து உலர்ந்தும் ! மாரியில் தழைத்து மலர்ந்தும் -எம் ! மனதினில் பூரித்தது மறந்திடுமோ ! ! செம்பாட்டு மண்ணில் சிவந்தும் ! செந்நெற் கழனியில் உழைத்தும் ! பாட்டினில் களைப்பு மறந்தும் - எம் ! பண்பாட்டில் உயர்ந்தது அழிந்திடுமோ ! ! அப்பன் அம்மா பேச்சினிலே ! அன்னை தமிழின் மூச்சினிலே ! செல்வம் கொழித்த மண்ணினிலே - எம் ! சிரித்த இதயம் அழுதிடுமோ ! ! ஆலய மணியின் ஓசையினிலே ! அருளும் அன்பின் மூச்சினிலே ! பெரியவர் புரவலர் சேர்த்துவைத்த - எம் ! பெருமை எல்லாம் மறைந்திடுமோ ! ! புரவிகள் பாய்ந்த புரங்களும் ! புகழுடன் வாழ்ந்த இடங்களும் ! கட்டி வைத்த கோட்டைகளும் - எம் ! கனவாய் மறைந்து போய்விடுமோ ! ! தமிழின் புகழும் அழிந்திடுமோ ! தரணி எம்மை மறந்திடுமோ ! யாரெனக் கேட்கும் சரித்திரம் - நாம் ! யாரெனச் சொல்வோம் சந்ததிக்கு